**Тэма ўрока па МРБ у 4 класе: “Пачынальнік кнігадрукавання”**

**Мэта ўрока:** даведацца, хто з’яўдяецца пачынальнікам кнігадрукавання.

**Задачы ўрока:**

* Фарміраванне ведаў аб пачатку кнігадрукавання сярод  
  усходніх славян і беларускіх першадрукарах.
* Усведамленне вучнямі патрыятызму Францыска Скарыны і правіл жыцця, выкладзеных Сымонам Будным.
* Фарміраванне ў вучняў уменняў працаваць з партрэтам гістарычнай асобы.
* Усведамленне вучнямі значнасці дзейнасці Ф. Скарыны.
* Развіваць памяць, мысленне.
* Садзейнічаць выхаванню пачуцця патрыятызму да сваёй Радзімы, да гістарычных асоб.

**Тып урока:** вывучэнне новага матэрыялу.

**Абсталяванне:** падручнік, прэзентацыя, відэа, воблака слоў, гексы.

**Ход урока**

1. **Арганізацыйны этап.**

Урок бадзёра пачынаем,

А я вам поспехаў жадаю.

Будзем дружна працаваць,

Будзем веды набываць.

1. **Праверка дамашяяга задання.**

Урок наш пачнём з праверкі дамашняга задання. Дома вам трэба было скласці воблака слоў на тэму “Адкуль пайшлі назвы нашых гарадоў?”. Калі ласка, жадаючыя?

А зараз невялічкі тэст па тэме. Вы запісваеце толькі назву горада. Праверце вашага суседа па парце (адкрываю дошку).

Устаньце тыя, хто зрабіў без памылак. Малайцы.

**III. Аб’яўленне тэмы ўрока.**

Паглядзіце, калі ласка, на воблака слоў. Як вы лічыце, пра каго мы будзем весці гаворку на ўроку?

Сёння мы будзем гаварыць пра Францыска Скарыну, даведаемся пра яго жыццё і дзейнасць. Адкажам на галоўнае пытанне “Які ўклад унёс у жыццё іншых людзей Францыск Скарына?”

**IV. Праца па тэме.**

Падыміце руку, калі ласка, тыя вучні, хто ўжо чуў імя Францыск Скарына? А хто хоча больш даведацца пра жыццё? Малайцы, у добры шлях.

Прапаную Вам паглядзець невялічкае відэа. Слухайце, калі ласка, уважліва і запамінайце.

Што вы запомнілі?

Разгледзьце партрэт Францыска Скарыны на с. 82 вучэбнага дапаможніка. Што сведчыць аб справе, якой займаўся наш зямляк? Добра, малайцы. А зараз прачытаем падручнік. І вы мне адкажаце, што тут прачыталі, пра што мы яшчэ не гаварылі. Малайцы.

Давайце з вамі разам складзём план паведамлення (у форме гекса) аб жыцці і дзейнасці Францыска Скарыны. Што было спачатку? (Нарадзіўся, атрымаў пачатковую адукацыю, вучыўся ва ўніверсітэце, атрмаў ступень, здаў экзамен, першадрукар).

Разгледзьце тытульны ліст Бібліі, адлюстраваны на с. 81 вучэбнага дапаможніка. Паспрабуйце прачытаць надпіс. Што сведчыць аб любові першадрукара да свайго роднага горада?

Прыдумайце малюнак для літары, з якой пачынаецца ваша імя. Выкарыстайце для прыкладу малюнак на с. 82 вучэбнага дапаможніка.  
Разгледзьце малюнкі на с. 81, 82 вучэбнага дапаможніка. Што, на вашу думку, азначаюць выявы Сонца і Месяца, якія з’яўляюцца асабістым знакам Скарыны?

**V. Вынік урока.**

Давайце паўторым з вамі яшчэ разок. Пра каго вы даведаліся на ўроку?У якім годзе ён арадзіўся? Дзе атрымаў пачатковую адукацыю? У якім горадзе вучыўся?

І самае галоўнае пытанне: які клад унёс у жыццё людзей?

Наш урок хачу закончыць такімі радкамі:

Слава Скарыны не ведае меж,  
Птушкай яна абляцела краіны.  
Новую кнігу ты ў рукі бярэш –  
І адгукаецца рэхам: Скарына.